આમ તો છેલ્લા કેટલાક સમયથી બેંગલુરુના ખાડાવાળા રસ્તાઓ તેમજ શહેરમાં આંટા મારી રહેલા પ્રદુષિત ફીણને લીધે તે વધારે સમાચારમાં રહેતું હતું, પરંતુ હવે કર્ણાટક સરકારે શહેરને ટુરીઝમ માટે એક ઓળખ આપવાનું નક્કી કર્યું છે અને આ સંદર્ભમાં જ શહેરને લોગો આપવામાં આવ્યો છે. બેંગલુરુ શહેરનો લોગો કેવો હોવો જોઈએ તે માટે બાકાયદા એક સ્પર્ધા પણ રાખવામાં આવી હતી અને શહેરના ડીઝાઇન સ્ટાર્ટઅપ નમ્મુર દ્વારા મોકલવામાં આવેલી એન્ટ્રીને પસંદ કરવામાં આવી છે. નમ્મુરને આ સ્પર્ધા જીતવા બદલ પાંચ લાખ રૂપિયાનું ઇનામ પણ મળ્યું છે.